b"\n_START_ARTICLE_\nAhmed ibn Yahya ibn Mohammed Ud-din\n_START_SECTION_\nAssassinat del seu pare\n_START_PARAGRAPH_\nEl seu pare result\xc3\xa0 mort el febrer de 1948, en una conjura dirigida pel seu gendre Abdullah ibn Wazir, governador de Dhamar i cap de la poderosa fam\xc3\xadlia Waziri. Ahmed se salv\xc3\xa0 fugint envers el nord, mentre el seu cunyat Abdullah ocupava el tron en la capital. Amb l'ajuda de les tribus del nord, Ahmed assol\xc3\xad derrotar a Abdullah, despr\xc3\xa9s d'una campanya que dur\xc3\xa0 dos mesos. El mar\xc3\xa7 de 1948 ocup\xc3\xa0 el tron i Abdullah fou executat, tamb\xc3\xa9 era executat el pr\xc3\xadncep Ibrahim ibn Yahya ibn Mohammed Ud-din, germ\xc3\xa0 d'Ahmed, que s'havia alineat amb els Waziri.\n_START_SECTION_\nRegnat desp\xc3\xb2tic\n_START_PARAGRAPH_\nEl regnat d'Ahmed es caracteritza pel seu despotisme i per la mania de mantenir la tradici\xc3\xb3 i l'a\xc3\xafllament quasi absolut del pa\xc3\xads. El Iemen fou abans de tot la m\xc3\xa9s pura rel\xc3\xadquia del medieval de la pen\xc3\xadnsula ar\xc3\xa0biga. Va mantenir l'esclavitud, els grans harems senyorials i el sistema penal basat en velles lleis alcorans, que ordenen la lapidaci\xc3\xb3 de l'ad\xc3\xbaltera, l'amputaci\xc3\xb3 de la m\xc3\xa0 al lladre i treure els ulls als espies. _NEWLINE_Una expedici\xc3\xb3 arqueol\xc3\xb2gica dirigida pel professor W. Philips, que havia comen\xc3\xa7at la investigaci\xc3\xb3 de les ru\xc3\xafnes de la capital de l'antic regne de Saba, fou expulsada del pa\xc3\xads. La comunitat jueva, composta d'unes 40.000 persones el 1950, emigr\xc3\xa0 en massa vers Israel._NEWLINE_Ahmed hagu\xc3\xa9 d'enfrontar-se amb un gran nombre d'atemptats i conjures, que marcaren el seu cos amb serioses ferides, i que reprim\xc3\xad amb gran crueltat. El 1955 va de fer front a la rebel\xc2\xb7li\xc3\xb3 dels seus germans Abdullah i Abbas; recolzats per un sector important de les forces armades, dirigides pel coronel Talaya. Ahmed super\xc3\xa0 la situaci\xc3\xb3 merc\xc3\xa8s a la fidelitat feudal dels 100.000 homes armats de les bel\xc2\xb7licoses tribus de Hashid i Bakil. Una vegada executat els dirigents de la rebel\xc2\xb7li\xc3\xb3, Ahmed proclam\xc3\xa0 pr\xc3\xadncep hereu al seu fill Mohammed el-Badr, que assum\xc3\xad les funcions de lloctinent del regne._NEWLINE_El 27 de maig de 1961, l' sofr\xc3\xad un atemptat, organitzat pel tinent Alafi, en la ciutat portu\xc3\xa0ria d'Hodaida; l' result\xc3\xa0 ferit de gravetat en l'espatlla. Estava casat amb les quatre esposes que permet l'Alcor\xc3\xa0 i tenia, a m\xc3\xa9s, unes quaranta concubines. El 1959 efectu\xc3\xa0 una estan\xc3\xa7a de quatre mesos a Roma, per a sotmetre's al tractament de la m\xc3\xa9s greu de les malalties ven\xc3\xa8ries. Duran llur estan\xc3\xa7a en la Ciutat Eterna, llur concubina favorita, Saud Bint, d'origen siri, l'abandon\xc3\xa0 i es refugi\xc3\xa0 en un convent cat\xc3\xb2lic, amb gran pesar de l'imam._NEWLINE_La reivindicaci\xc3\xb3 iemen\xc3\xad vers el territori d'Aden fou un motiu de fricci\xc3\xb3 constant amb la Gran Bretanya, donant motiu per un cert acostament amb la Uni\xc3\xb3 Sovi\xc3\xa8tica, la qual li'n subministr\xc3\xa0 modern armament. El 1958 Iemen es feder\xc3\xa0 amb la Rep\xc3\xbablica \xc3\x80rab Unida, per\xc3\xb2 aquesta associaci\xc3\xb3 va ser purament nominal, sense cap resultat pr\xc3\xa0ctic; el 1961 la federaci\xc3\xb3 fou considerada desfeta.\n_START_SECTION_\nMort en estranyes circumst\xc3\xa0ncies\n_START_PARAGRAPH_\nAhmed mor\xc3\xad en circumst\xc3\xa0ncies no del tot clares en la seva resid\xc3\xa8ncia habitual de Taisz, malgrat que oficialment es declar\xc3\xa0 que havia mort de mort natural. Molt pocs dies despr\xc3\xa9s, l'Ex\xc3\xa8rcit proclam\xc3\xa0 amb \xc3\xa8xit la Rep\xc3\xbablica en les principals ciutats del pa\xc3\xads, mentre que el nou imam assolia el suport de les zones tribals, tradicionalment fidels a la dinastia."